Magnus Falkberget

Magnus Falkberget (født 10. oktober 1900 på Røros, død 4. desember 1957 i Roma, Italia) var en norsk skuespiller. Han var grunnlegger av og kunstnerisk leder for Falkbergets teater 1929–1957.

Falkberget debuterte som skuespiller i 1920 og virket blant annet ved Drabløs teater. Samme år spilte han sin første og eneste filmrolle som nabogutt i Fante-Anne.

Magnus Falkberget grunnla Falkbergets Teater i 1929 og var dets praktiske og kunstneriske leder fram til dets siste turné i 1957. Teateret mottok ingen statlig støtte og var kjent for sitt folkelige repertoar. Falkbergets Teater hadde sin største suksess med Bør Børson med Toralf Sandø i tittelrollen. Med sine landsomfattende turnéer var teateret en forgjenger til Riksteatret.

Han var sønn av forfatteren Johan Falkberget, bror til forfatteren Aasta Falkberget og var gift med skuespilleren Didi Holtermann.

 Filmografi 
 1920 – Fante-Anne

 Referanser 

 Eksterne lenker 


Kategori:Norske skuespillere
Kategori:Personer fra Røros kommune
Kategori:Fødsler i 1900
Kategori:Dødsfall i 1957